ddrg/super_eurlex huggingface dataset:
3.

Orientările privind ajutoarele de stat pentru protecția mediului și energie pentru perioada 2014-2020 se modifică după cum urmează: (a) La punctul 11, se adaugă următoarea teză: „Cu toate acestea, prezentele orientări se aplică întreprinderilor care nu se aflau în dificultate la 31 decembrie 2019, dar care au devenit întreprinderi aflate în dificultate în perioada 1 ianuarie 2020-30 iunie 2021.” (b) Punctul 103 se înlocuiește cu următorul text: „103. Prezentele orientări se aplică până la 31 decembrie 2021. Cu toate acestea, ele ar trebui să pregătească terenul pentru îndeplinirea obiectivelor stabilite în cadrul de acțiune pentru 2030. În special, se preconizează că, în perioada cuprinsă între 2020 și 2030, sursele regenerabile de energie deja exploatate vor permite alimentarea rețelei la prețuri competitive, ceea ce înseamnă că subvențiile și scutirile de responsabilități în materie de echilibrare ar trebui să fie eliminate în mod degresiv. Prezentele orientări sunt în concordanță cu acest obiectiv și vor asigura tranziția către o aprovizionare cu energie electrică eficientă din punctul de vedere al costurilor prin intermediul unor mecanisme bazate pe piață.” (c) Punctul 237 se înlocuiește cu următorul text: „237. Prezentele orientări se vor aplica începând de la 1 iulie 2014 și vor înlocui Orientările privind ajutorul de stat pentru protecția mediului publicate la 10 iunie 2010 (*1). Acestea se vor aplica până la 31 decembrie 2021. (*1) JO L 144, 10.6.2010, p. 1 și suplimentul SEE nr. 29, 10.6.2010, p. 1.”" (d) Anexa 4 se modifică după cum urmează: (i) Punctul 2 se înlocuiește cu următorul text: „2. În sensul aplicării secțiunii 3.7.2, statele AELS care fac parte din SEE pot utiliza: (a) media aritmetică din ultimii 3 ani pentru care sunt disponibile date privind VAB; (b) media aritmetică a doi ani aleși din ultimii trei ani pentru care sunt disponibile date privind VAB, cu condiția ca această metodă să fie aplicată în același mod tuturor beneficiarilor. Autoritatea consideră că trecerea de la metoda de calcul prevăzută la litera (a) la metoda de calcul prevăzută la litera (b) nu constituie o modificare ce face obiectul obligației de notificare.” (ii) Punctul 5 se înlocuiește cu următorul text: „5. Pentru a calcula consumul de energie electrică al întreprinderii, trebuie să se utilizeze valorile de referință pentru eficiența consumului de energie electrică în cadrul sectorului respectiv, atunci când acestea sunt disponibile. În cazul în care aceste valori de referință nu sunt disponibile, statele AELS care fac parte din SEE pot utiliza: (a) media aritmetică din ultimii trei ani pentru care sunt disponibile date; (b) media aritmetică a doi ani aleși din ultimii trei ani pentru care sunt disponibile date, cu condiția ca această metodă să fie aplicată în același mod tuturor beneficiarilor. Autoritatea consideră că trecerea de la metoda de calcul prevăzută la litera (a) la metoda de calcul prevăzută la litera (b) nu constituie o modificare ce face obiectul obligației de notificare.”
22.

Decizia constată că Telenor ASA este răspunzătoare în solidar pentru încălcări, în calitate de societate-mamă și ca urmare a influenței sale decisive, în perioada examinată, asupra filialelor deținute integral Telenor Mobile Holding AS și Telenor Networks Holding AS, care, în perioada respectivă, au deținut la rândul lor societățile Telenor Mobil AS și Telenor Norge AS.
Buget

Ajutor pentru investiții (estimare P85): Fortum Oslo Varme AS: 4 365 de milioane NOK Norcem AS: 3 141 de milioane NOK Northern Lights: 8 169 de milioane NOK Ajutor pentru funcționare (estimare P85): Fortum Oslo Varme AS: 2 225 de milioane NOK Norcem AS: 1 172 de milioane NOK Northern Lights: 4 429 de milioane NOK
Articolul 100

Obligația de reprezentare

(3) În plus, avocatul care asistă sau reprezintă o parte are obligația să depună la grefă un document care să certifice că are dreptul să își exercite profesia în fața unei instanțe a unui stat AELS sau a unui stat membru al UE.
Adresa la care se pot obține textul și eventualele informații și/sau documente relevante referitoare la obligația de serviciu public

Obligațiile de serviciu public anunțate la 2 iunie 2016 în Jurnalul Oficial al UE C 195 și în suplimentul SEE nr. 31 se abrogă, prin prezenta, pe rutele în cauză. Obligațiile de serviciu public anunțate la 4 iunie 2020 în Jurnalul Oficial al UE C 185 și în suplimentul SEE nr. 37 se abrogă pe ruta în cauză (Harstad/Narvik – Bodø dus-întors). Obligațiile de serviciu public anunțate la 15 aprilie 2021 în Jurnalul Oficial al UE C 132 și în suplimentul SEE nr. 27 se abrogă pe rutele în cauză (Stokmarknes – Bodø și Stokmarknes – Tromsø dus-întors). Ministerul Transporturilor din Norvegia Find document - regjeringen.no
4.

La 1 decembrie 2021, ESA a adoptat noile Orientări privind ajutoarele de stat regionale prin Decizia nr. 269/21/COL. OAR stabilesc condițiile în care ajutoarele regionale care fac obiectul notificării pot fi considerate compatibile cu funcționarea Acordului privind SEE (3). De asemenea, orientările stabilesc criteriile pentru identificarea zonelor care îndeplinesc condițiile de compatibilitate prevăzute la articolul 61 alineatul (3) literele (a) și (c) din Acordul privind SEE (4).
La 1 decembrie 2021, Autoritatea a adoptat noile sale OAR. OAR stabilesc condițiile în care ajutoarele regionale care fac obiectul notificării pot fi considerate compatibile cu funcționarea Acordului privind SEE ( 3 ) . Acestea stabilesc, de asemenea, criterii pentru identificarea zonelor care îndeplinesc condițiile de compatibilitate prevăzute la articolul 61 alineatul (3) litera (a) și la articolul 61 alineatul (3) litera (c) din Acordul privind SEE ( 4 ) , așa-numitele zone „a” și „c”.
(88)

La fel ca autoritățile norvegiene, BKK Veilys consideră că secțiunea 7 litera (c) din contractul de vânzare reglementează compensația economică viitoare pentru furnizarea iluminatului stradal. Secțiunea 7 litera (c) reflectă, în primul rând, că grupul BKK are dreptul la o compensație pentru exploatarea și întreținerea infrastructurii și, în al doilea rând, că are dreptul la o compensație pentru capitalul angajat. Această dispoziție a servit drept bază pentru contractele ulterioare (114).
—

Lista acquis-ului comunitar adoptat, considerat de Comunitate ca fiind relevant pentru SEE, precum și a acquis-ului deja identificat ca fiind relevant pentru SEE de către experții din domeniile SEE și AELS din toate țările membre ale SEE și ale AELS.
RO Jurnalul Oficial al Uniunii Europene L 78/57

DECIZIA NR. 5/2010/CP A COMITETULUI PERMANENT AL STATELOR AELS

din 9 decembrie 2010

de modificare a Deciziei nr. 4/2004/CP a Comitetului permanent de instituire a Comitetului mecanismului financiar

COMITETUL PERMANENT AL STATELOR AELS,

având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „Acordul privind SEE”,

având în vedere Acordul între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2009-2014,

având în vedere Protocolul 38b privind mecanismul financiar al SEE inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2009-2014,

având în vedere Acordul dintre Regatul Norvegiei și Uniunea Europeană privind mecanismul financiar norvegian pentru perioada 2009-2014,

având în vedere Decizia nr. 4/2004/CP a Comitetului permanent al statelor AELS din 3 iunie 2004 de instituire a Comitetului mecanismului financiar (1),

având în vedere Decizia nr. 1/2010/CP a Comitetului permanent al statelor AELS din 28 ianuarie 2010 de instituire a Comitetului interimar privind mecanismul financiar al SEE pentru perioada 2009-2014 (2),

DECIDE:

Articolul 1

La articolul 1 din Decizia nr. 4/2004/CP, a doua teză de la alineatul (1) se înlocuiește cu textul următor:

„Comitetul gestionează mecanismul financiar al SEE pentru perioada 2004-2009 și mecanismul financiar al SEE pentru perioada 2009-2014.”

Articolul 2

Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar al SEE pentru perioada 2009-2014.

Articolul 3

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

Adoptată la Bruxelles, 9 decembrie 2010. Pentru Comitetul permanent Președintele Stefán Haukur JÓHANNESSON Secretarul general Kåre BRYN

(1) JO L 52, 23.2.2006, p. 54.

(2) JO L 53, 4.3.2010, p. 19.
RO Jurnalul Oficial al Uniunii Europene L 78/58

DECIZIA NR. 6/2010/CP A COMITETULUI PERMANENT AL STATELOR AELS

din 9 decembrie 2010

de extindere a sarcinilor Oficiului pentru mecanismul financiar al SEE și mecanismul financiar norvegian

COMITETUL PERMANENT AL STATELOR AELS,

având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „Acordul privind SEE”,

având în vedere Decizia nr. 1/2004/CP a Comitetului permanent al statelor AELS din 5 februarie 2004 de instituire a Oficiului pentru mecanismul financiar al SEE și mecanismul financiar norvegian,

având în vedere Acordul între Uniunea Europeană, Islanda, Principatul Liechtenstein și Regatul Norvegiei cu privire la mecanismul financiar al SEE pentru perioada 2009-2014,

având în vedere Protocolul 38b privind mecanismul financiar al SEE inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2009-2014,

având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2009-2014,

reamintind faptul că articolul 1 alineatul (1) din Decizia nr. 1/2004/CP a Comitetului permanent al statelor AELS conferă Oficiului pentru mecanismul financiar al SEE și mecanismul financiar norvegian un mandat administrare a mecanismelor financiare numai pentru perioada 2004-2009,

având în vedere necesitatea de a institui un secretariat care să administreze mecanismul financiar al SEE și mecanismul financiar norvegian pentru perioada 2009-2014,

DECIDE:

Articolul 1

(1) Oficiului pentru mecanismul financiar al SEE și mecanismul financiar norvegian, instituit prin Decizia nr. 1/2004/CP a Comitetului permanent, i se încredințează sarcina suplimentară de secretariat care administrează mecanismul financiar al SEE și mecanismul financiar norvegian pentru perioada 2009-2014.

(2) În ceea ce privește mecanismul financiar al SEE pentru perioada 2009-2014, oficiul este subordonat Comitetului mecanismului financiar al SEE.

(3) În ceea ce privește mecanismul financiar norvegian pentru perioada 2009-2014, oficiul este subordonat Ministerului norvegian al Afacerilor Externe.

Articolul 2

Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar SEE pentru perioada 2009-2014.

Articolul 3

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
RO Jurnalul Oficial al Uniunii Europene L 45/14

DECIZIA NR. 2/2016/CP A COMITETULUI PERMANENT AL STATELOR AELS

din 2 iunie 2016

de modificare a Deciziei nr. 4/2004/CP a Comitetului permanent de instituire a Comitetului mecanismului financiar [2017/313]

COMITETUL PERMANENT AL STATELOR AELS,

având în vedere Acordul privind Spațiul Economic European, denumit în continuare „Acordul privind SEE”,

având în vedere Acordul dintre Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,

având în vedere Protocolul 38c privind mecanismul financiar al SEE (2014-2021), inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,

având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2014-2021,

având în vedere Decizia nr. 4/2004/CP a Comitetului permanent al statelor AELS din 3 iunie 2004 de instituire a Comitetului mecanismului financiar,

având în vedere Decizia nr. 2/2015/CP a Comitetului permanent al statelor AELS din 24 septembrie 2015 de instituire a Comitetului interimar privind mecanismul financiar al SEE pentru perioada 2014-2021,

DECIDE:

Articolul 1

La articolul 1 din Decizia nr. 4/2004/CP a Comitetului permanent al statelor AELS din 3 iunie 2004, alineatul (1) a doua teză se înlocuiește cu textul următor: „Comitetul asigură gestiunea mecanismului financiar al SEE pentru perioada 2004-2009, a mecanismului financiar al SEE pentru perioada 2009-2014 și a mecanismului financiar al SEE pentru perioada 2014-2021.”

Articolul 2

Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar SEE pentru perioada 2014-2021.

Articolul 3

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
RO Jurnalul Oficial al Uniunii Europene L 45/16

DECIZIA NR. 3/2016/SC A COMITETULUI PERMANENT AL STATELOR AELS

din 2 iunie 2016

de extindere a sarcinilor Oficiului pentru mecanismul financiar al SEE și mecanismul financiar norvegian [2017/314]

COMITETUL PERMANENT AL STATELOR AELS,

având în vedere Acordul privind Spațiul Economic European, denumit în continuare „Acordul privind SEE”,

având în vedere Decizia nr. 1/2004/SC a Comitetului permanent al statelor AELS din 5 februarie 2004 de instituire a Oficiului pentru mecanismul financiar al SEE și mecanismul financiar norvegian,

având în vedere Acordul între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,

având în vedere Protocolul 38c privind mecanismul financiar al SEE (2014-2021) inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,

având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2014-2021,

reamintind faptul că articolul 1 alineatul (1) din Decizia nr. 1/2004/SC a Comitetului permanent al statelor AELS conferă Oficiului pentru mecanismul financiar al SEE și mecanismul financiar norvegian un mandat pentru administrarea mecanismelor financiare numai pentru perioada 2004-2009 și faptul că articolul 1 alineatul (1) din Decizia nr. 6/2010/SC a Comitetului permanent al statelor AELS din 9 decembrie 2010 prelungește mandatul Oficiului menționat anterior pentru administrarea mecanismelor financiare numai pentru perioada 2009-2014,

având în vedere necesitatea de a institui un secretariat care să administreze mecanismul financiar al SEE și mecanismul financiar norvegian pentru perioada 2014-2021,

DECIDE DUPĂ CUM URMEAZĂ:

Articolul 1

(1) Oficiului pentru mecanismul financiar al SEE și mecanismul financiar norvegian, instituit prin Decizia nr. 1/2004/SC a Comitetului permanent, i se încredințează sarcina suplimentară de secretariat care administrează mecanismul financiar al SEE și mecanismul financiar norvegian pentru perioada 2014-2021.

(2) În ceea ce privește mecanismul financiar al SEE pentru perioada 2014-2021, oficiul este subordonat Comitetului mecanismului financiar al SEE.

(3) În ceea ce privește mecanismul financiar norvegian pentru perioada 2014-2021, oficiul este subordonat Ministerului norvegian al Afacerilor Externe.

Articolul 2

Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar SEE pentru perioada 2014-2021.

Articolul 3

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
(27)

În ceea ce privește impactul potențial asupra pieței interne, Comitetul permanent constată că nu există niciun indiciu potrivit căruia măsura notificată are efect disproporționat asupra celor cinci filiale ale instituțiilor de credit stabilite în alte state SEE. În plus, pentru a reduce potențialul de scurgeri către instituții străine care desfășoară activități în Norvegia prin intermediul sucursalelor, ministerul intenționează să solicite o reciprocitate a ARS pentru toate instituțiile SEE care au expuneri în raport cu Norvegia. Comitetul permanent consideră că acest lucru este important, având în vedere prezența relativ puternică a băncilor din alte țări nordice pe piața norvegiană de creditare, pentru a preveni arbitrajul de reglementare și a evita scurgerile prin intermediul sucursalelor. Există memorandumuri de înțelegere specifice pentru a promova stabilitatea financiară transfrontalieră și pentru a asigura o supraveghere prudențială adecvată a sucursalelor importante ale instituțiilor financiare care își desfășoară activitatea în regiunea nordică și baltică (6). Comitetul permanent ia act de faptul că cererea de reciprocitate și cerințele de capital mai ridicate pe care acest lucru le-ar implica pentru instituțiile de credit străine vor fi evaluate de CERS atunci când ministerul va solicita CERS să recomande membrilor săi să aplice reciproc aceeași măsură.
RO Jurnalul Oficial al Uniunii Europene C 17/11

Ordin al Curții de Justiție a AELS din 3 octombrie 2007

(Cauza E-9/04)

(2008/C 17/07)

În cauza E-9/04 COSTS II,

The Bankers' and Securities Dealers' Association of Iceland (Asociația băncilor și agenților de valori mobiliare din Islanda) contra Autorității de Supraveghere a AELS,

(Impozitarea cheltuielilor de judecată)

În cauza E-9/04 COSTS II, The Bankers' and Securities Dealers' Association of Iceland, reprezentată de Dr. Hans-Jörg Niemeyer, Rechtsanwalt, Bruxelles, Belgia și de Dr. Ralf Sauer, Rechtsanwalt, Berlin, Germania contra Autorității de Supraveghere a AELS, reprezentată de Niels Fenger, director, și Bjørnar Alterskjær, funcționar în cadrul Departamentului pentru afaceri juridice și executive, în calitate de agenți, Bruxelles, Belgia — cerere de impozitare a cheltuielilor de judecată care urmează a fi recuperate de la Autoritatea de Supraveghere a AELS de către the Bankers' and Securities Dealers' Association of Iceland, conform hotărârii Curții AELS din 7 aprilie 2006 în cauza E-9/04 The Bankers' and Securities Dealers' Association of Iceland c. Autorității de Supraveghere a AELS [Culegerea Curții AELS 2006, p. 45] — Curtea AELS, compusă din: Carl Baudenbacher, președinte, Thorgeir Örlygsson, judecător, Henrik Bull, judecător-raportor, și Skúli Magnússon, grefier, a emis ordinul din data de 3 octombrie 2007, al cărui dispozitiv prevede următoarele:

Suma totală a cheltuielilor de judecată pe care Autoritatea de Supraveghere a AELS trebuie să o plătească The Bankers' and Securities Dealers' Association of Iceland este în valoare de 145 934,50 EUR.
RO Jurnalul Oficial al Uniunii Europene C 232/13

Hotărâre a Curții AELS din 24 aprilie 2007

(Cauza E-9/04)

(2007/C 232/06)

În cauza E-9/04 COSTS (cheltuieli de judecată),

The Bankers' and Securities Dealers' Association of Iceland (Asociația băncilor și agenților de valori mobiliare din Islanda), susținută de către Federația Bancară Europeană, contra Autoritatea de Supraveghere a AELS, susținută de către Republica Islanda

(Impozitarea cheltuielilor de judecată)

În cauza E-9/04 COSTS (cheltuieli de judecată), The Bankers' and Securities Dealers' Association of Iceland, reprezentată de Dr. Hans-Jörg Niemeyer, Rechtsanwalt, Bruxelles, Belgia și de Dr. Ralf Sauer, Rechtsanwalt, Berlin, Germania, susținută de către Federația Bancară Europeană, reprezentată de Marc Pittie, avocat, Bruxelles, Belgia, contra Autoritatea de Supraveghere a AELS, reprezentată de Niels Fenger, director, și Bjørnar Alterskjær, funcționar în departamentul pentru Afaceri juridice și administrative, în calitate de agenți, Bruxelles, Belgia, susținută de către Republica Islanda, reprezentată de Finnur Þór Birgisson, prim secretar și consilier pe probleme juridice, Ministerul Afacerilor Externe, în calitate de agent, și Peter Christian Dyrberg, în calitate de consilier juridic — cerere de impozitare a cheltuielilor de judecată care urmează a fi recuperate de la Autoritatea de Supraveghere a AELS de către Federația Bancară Europeană, conform hotărârii Curții AELS din 7 aprilie 2006 în cauza E-9/04 The Bankers' and Securities Dealers' Association of Iceland contra Autoritatea de Supraveghere a AELS (Culegerea Curții AELS 2006, p. 45) — Curtea AELS, compusă din: Carl Baudenbacher, președinte, Thorgeir Örlygsson și Henrik Bull (judecători raportori), judecători; Skúli Magnússon, grefier, a emis hotărârea din 24 aprilie 2007, al cărui dispozitiv prevede următoarele:

Suma totală a cheltuielilor de judecată pe care Autoritatea de Supraveghere a AELS trebuie să o plătească Federației Bancare Europene este în valoare de 33 365,30 EUR.
RO Jurnalul Oficial al Uniunii Europene C 113/14

HOTĂRÂREA CURȚII

din 14 decembrie 2007

în cauza E-5/06

Autoritatea de Supraveghere a AELS c. Principatului Liechtenstein

[Neîndeplinirea obligațiilor de către o parte contractantă — Articolul 4 alineatele (1) și (2a) din Regulamentul (CEE) nr. 1408/71 al Consiliului — Prestații de securitate socială și prestații speciale cu caracter necontributiv — Efect juridic al anexei IIa la Regulamentul (CEE) nr. 1408/71 enumerând prestațiile speciale cu caracter necontributiv — Decizia nr. 1/95 a Consiliului SEE privind data intrării în vigoare a Acordului SEE pentru Principatul Liechtenstein]

(2008/C 113/11)

În cauza E-5/06, Autoritatea de Supraveghere a AELS c. Principatului Liechtenstein — cerere de declarare a încălcării de către Principatul Liechtenstein a obligațiilor care îi revin în conformitate cu articolele 19 alineatele (1) și (2), 25 alineatul (1) și 28 alineatul (1) din actul menționat la punctul 1 din anexa VI la Acordul SEE, adică Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității, astfel cum a fost adaptat la Acordul SEE prin protocolul 1, Curtea, compusă din: Carl Baudenbacher, președinte, Henrik Bull, judecător raportor și Thorgeir Örlygsson, judecător, a emis la 14 decembrie 2007 hotărârea, al cărei dispozitiv prevede următoarele:

1. Declară că, prin impunerea condiției de rezidență în Liechtenstein pentru orice persoană care dorește să beneficieze de indemnizația de însoțitor, Principatul Liechtenstein nu și-a îndeplinit obligațiile care îi revin în conformitate cu articolele 19 alineatele (1) și (2), 25 alineatul (1) și 28 alineatul (1) din actul menționat la punctul 1 din anexa VI la Acordul SEE, adică Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității, astfel cum a fost adaptat la Acordul SEE prin protocolul 1.
1.

Declară că, prin neadoptarea, în termenul prevăzut, a măsurilor necesare pentru punerea în aplicare a actului menționat la punctul 32g din anexa XX la Acordul SEE, și anume Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental, astfel cum a fost adaptat la Acordul SEE prin protocolul 1 și adaptarea sectorială inclusă în anexa XX la acordul menționat, Principatul Liechtenstein nu și-a îndeplinit obligațiile care îi revin în conformitate cu dispozițiile articolului 14 din act și ale articolului 7 din Acordul SEE.